РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/96-16

27. фебруар 2016. године

Б е о г р а д

**З А П И С Н И К**

**61. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 26. ФЕБРУАРА 2016. ГОДИНЕ**

Седница је почела у 16,00 часова.

Седницом је председаваo Петар Петровић, председник Одбора.

Седници су присуствовали чланови Одбора: Биљане Илић Стошић, Биљана Савовић, Мирјана Андрић, Тања Томашевић Дамњановић, Неђо Јовановић, Велинкa Тошић, Балинт Пастор, као и: Вучета Тошковић (заменик Владимира Ђукановића) и Светислав Вукмирица (заменик Драгана Пауновића).

Седници нису присуствовали: Милетић Михајловић, Олгица Батић, Мехо Омеровић, Александар Мартиновић, Живан Ђуришић, Јован Марковић и Балша Божовић, чланови Одбора, нити њихови заменици.

Седници су присуствовали: др Кори Удовички, потпредседник Владе РС и министар државне управе и локалне самоуправе, Милош Поповић, шеф Кабинета потпредседника Владе РС и министра државне управе и локалне самоуправе, Дражен Маравић, државни секретар у Министарству државне управе и локалне самоуправе, Наталија Павловић Шиниковић, помоћник министра у Министарству државне управе и локалне самоуправе, Марија Лукић, посебни саветник потпредседника Владе и Јелена Парезановић, посебни саветник потпредседника Владе РС за односе с јавношћу и народни посланик др Бранислав Блажић, предлагач закона.

Председник Одбора је констатовао да су испуњени услови за рад и одлучивање, након чега је предложио, да се предложени Дневни ред изсазива допуни са четири нове тачке: Разматрање Предлога одлуке о избору судија који се први пут бирају на судијску функцију, који је поднео Високи савет судства; Утврђивање Предлога одлуке о престанку функције председника Првог основног суда у Београду; Утврђивање Предлога одлуке о престанку функције председника Прекршајног суда у Јагодини и Предлога одлуке о престанку функције председника Прекршајног суда у Крушевцу.

Чланови Одбора су **већином гласова** одлучили да допуне Дневни ред 61. седнице са четири предложене тачке.

Председавајући је ставио на гласање, а чланови Одбора су **већином гласова**  утврдили у целини следећи

Д н е в н и р е д :

1. Предлог закона о систему плата запослених у јавном сектору, који је поднела Влада (број 120-415/16 од 25. фебруара 2016. године), у начелу;
2. Предлог закона о општем управном поступку**,** који је поднела Влада (број 02-266/16 од 5. фебруара 2016. године), начелу;
3. Предлог закона о изменама и допунама Закона о територијалној организацији Републике Србије,који је поднео народни посланик др Бранислав Блажић (број 015-210/16 од 2. фебруара 2016. године), у начелу;
4. Разматрање Предлога одлуке о избору судија који се први пут бирају на судијску функцију, који је поднео Високи савет судства (119-364/16 од 22. фебруара 2016. године);
5. Утврђивање Предлога одлуке о престанку функције председника Првог основног суда у Београду (118-366/16 од 22. фебруара 2015. године);
6. Утврђивање Предлога одлуке о престанку функције председника Прекршајног суда у Јагодини (118-442/16), на лични захтев;
7. Утврђивање Предлога одлуке о престанку функције председника Прекршајног суда у Крушевцу (118-443/16), на лични захтев;
8. Разно.

Пре преласка на рад по тачкама утврђеног Дневног реда чланови Одбора за правосуђе, државну управу и локалну самоуправу су **једногласно** усвојили: Записник са 60. седнице, одржане 12. фебруара 2016. године.

**ПРВА ТАЧКА -** Предлог закона о систему плата запослених у јавном сектору, који је поднела Влада (број 120-415/16 од 25. фебруара 2016. године), у начелу.

**Петар Петровић** је отворио расправу у вези са овом тачком Дневног реда, те како се нико није јавио за реч, ставио је на гласање, а чланови Одбора су **једногласно** одлучили да предложе Народној скупштини да прихвати Предлог закона о систему плата запослених у јавном сектору, у начелу.

За известиоца Одбора на седници Народне скупштине одређен је Петар Петровић, председник Одбора.

**ДРУГА ТАЧКА** - Предлог закона о општем управном поступку**,** који је поднела Влада (број 02-266/16 од 5. фебруара 2016. године), начелу.

**Петар Петровић** је отворио расправу у вези са овом тачком Дневног реда, те како се нико није јавио за реч, ставио је на гласање, а чланови Одбора су **већином гласова** одлучили да предложе Народној скупштини да прихвати Предлог закона о општем управном поступку, у начелу.

За известиоца Одбора на седници Народне скупштине одређен је Петар Петровић, председник Одбора.

**ТРЕЋА ТАЧКА** - Предлог закона о изменама и допунама Закона о територијалној организацији Републике Србије,који је поднео народни посланик др Бранислав Блажић (број 015-210/16 од 2. фебруара 2016. године), у начелу.

**Петар Петровић** је отворио расправу у вези са овом тачком Дневног реда, те како се нико није јавио за реч, ставио је на гласање, а чланови Одбора су **једногласно** одлучили да предложе Народној скупштини да прихвати Предлог закона о изменама и допунама Закона о територијалној организацији Републике Србије, који је поднео народни посланик др Бранислав Блажић, у начелу.

За известиоца Одбора на седници Народне скупштине одређен је Петар Петровић, председник Одбора.

**ЧЕТВРТА ТАЧКА -** Разматрање Предлога одлуке о избору судија који се први пут бирају на судијску функцију, који је поднео Високи савет судства (119-364/16 од 22. фебруара 2016. године).

**Петар Петровић** је отворио расправу у вези са овом тачком Дневног реда, те како се нико није јавио за реч, ставио је на гласање, а чланови Одбора су **већином гласова** одлучили да предложе Народној скупштини да прихвати Предлог одлуке о избору судија који се први пут бирају на судијску функцију, који је поднео Високи савет судства.

За известиоца Одбора на седници Народне скупштине одређен је Петар Петровић, председник Одбора.

**ПЕТА ТАЧКА -** Утврђивање Предлога одлуке о престанку функције председника Првог основног суда у Београду (118-366/16 од 22. фебруара 2015. године).

**Петар Петровић** је рекао да је Високи савет судства је Одлуком Број: 021-05-00078/2015-01, од 19. фебруара 2016. године, коју је доставио Народној скупштини: усвојиопредлог министра правде број 021-05-130/2015-03 од 10. септембра 2015. године за покретање поступка за утврђивање разлога за разрешење председника суда Првог основног суда у Београду Тање Шобат и утврдио постојање разлога за разрешење председника Првог основног суда у Београду због кршења обавеза установљених прописима за обављање послова судске управе, у смислу одредбе члана 52. ст. 1. и 2. Закона о уређењу судова.

Након уводног излагања, председавајући је отворио расправу у вези са овом тачком Дневног реда, те како се нико није јавио за реч, ставио је на гласање, а чланови Одбора су **једногласно** утврдили Предлог одлуке о разрешењу функције председника Првог основног суда у Београду.

Одбор је одлучио да Предлог одлуке достави Народној скупштини, са предлогом да се разматра по хитном поступку, у складу са чланом 167. Пословника Народне скупштине.

За представника Одбора одређен је Петар Петровић, председник Одбора.

**ШЕСТА ТАЧКА -** Утврђивање Предлога одлуке о престанку функције председника Прекршајног суда у Јагодини (118-442/16), на лични захтев.

**Петар Петровић** је рекао да је Драгана Милетић, председник Прекршајног суда у Јагодини, 25. фебруара 2016. године поднела оставку на функцију председника суда (примљена под 03 Број: 118-442/16, од 26. фебруара 2016. године).

Одбор је, у складу с тим, утврдио Предлог одлуке о престанку функције председника Прекршајног суда у Јагодини и упутио га Народној скупштини, са предлогом да се разматра по хитном поступку, у складу са чланом 167. Пословника Народне скупштине.

За представника Одбора на седници Народне скупштине одређен је Петар Петровић, председник Одбора.

**СЕДМА ТАЧКА -** Утврђивање Предлога одлуке о престанку функције председника Прекршајног суда у Крушевцу (118-443/16), на лични захтев.

**Петар Петровић** је рекао да је Дубравка Шокорац, председник Прекршајног суда у Крушевцу, 25. фебруара 2016. године поднела оставку на функцију председника суда (примљена под 03 Број: 118-443/16, од 26. фебруара 2016. године).

Одбор је, у складу с тим, утврдио Предлог одлуке о престанку функције председника Прекршајног суда у Крушевцу и упутио га Народној скупштини, са предлогом да се разматра по хитном поступку, у складу са чланом 167. Пословника Народне скупштине.

За представника Одбора на седници Народне скупштине одређен је Петар Петровић, председник Одбора.

**ОСМА ТАЧКА –** Разно.

Расправа у вези са овом тачком Дневног реда није отварана.

Седница је завршена у 16,20 часова.

СЕКРЕТАР ОДБОРА ПРЕДСЕДНИК ОДБОРА

Сања Пецељ Петар Петровић